নিরাপদ সড়কের দাবিতে যখন ছাত্র আন্দোলন চলছিল, সে সময় ভাবছিলাম কিছু একটা করার কথা। এমন কিছু করতে চেয়েছিলাম, যেটা মানুষের বিবেককে নাড়া দেবে। জুতার ভাবনাটি মূলত আশরাফুল আলম রতনের। সে পেশায় স্থপতি। একসঙ্গে একসময় আমরা একটি বেসরকারি প্রতিষ্ঠানে কাজ করেছি। রতনকেই ফোন দিয়েছিলাম আর সে-ই জুতাগুলোর কথা বলেছিল। এরপর উদীচী কেন্দ্রীয় সংসদের সাধারণ সম্পাদক জামসেদ আনোয়ার তপন, প্রদীপ ঘোষ, মারুফ রহমান, জিয়াউর রহমান লিটুসহ আরো কয়েকজনের সঙ্গে আলাপ করলাম। তাঁরা বললেন, উদ্যোগ নিন। আমরা আছি। আগস্টের ৫ তারিখের কথা।